EkBass/fiwiki-20250220-pages-articles huggingface dataset:
Anund Jakob

Anund Jakob (n. 1008 – n. 1050) hallitsi Ruotsia vuosina 1022–1050. Anund Jakob oli Olavi Sylikuninkaan poika. Anund Jakobin kaksoisnimi tulee, Adam Bremeniläisen mukaan, siitä että svealaiset olivat valmiita hyväksymään kristityn kuninkaan, mutta ei jos hänellä pelkästään oli kristityn nimi. Svealaiset antoivat perinteisesti Anund-nimen henkilöille, joiden nimi oli liian vaikea. Anund Jakobilla oli ulkopoliittisia pyrkimyksiä ja hän avusti Norjan Olavi Haraldinpoikaa tanskalaista kuningasta Knuut Suurta vastaan Helgeån taistelussa. Länsi-Götanmaan maakuntalain mukaan Anund Jakob (lakikirjoissa hänestä käytetään nimeä "Emund") ylläpiti lakia ja järjestystä ankaralla kädellä, muun muassa polttamalla lainrikkojien talot. Anund Jakobin jälkeen kuninkaaksi nousi hänen vanhempi velipuolensa, Olavi sylikuninkaan avioton poika Emund Vanha. == Lähteet == Luokka:Ruotsin kuninkaat Luokka:1000-vuosikymmenellä syntyneet Luokka:1050-luvulla kuolleet
Anomalocaris

Anomalocaris oli kambrikauden keskivaiheilta tunnettu suurikokoinen selkärangaton merieläin, joka eli noin 535–520 miljoonaa vuotta sitten. Anomalocarikset lienevät olleet trilobiitteja saalistaneita petoja. Ne olivat vapaasti uivia eläimiä, jotka ilmeisesti etenivät vartalon reunassa olevia ulokkeita liikuttamalla. Niillä oli suuri pää ja suuret verkkosilmät. Näköaisti oli hyvin kehittynyt, sillä silmissä oli 16 000 osasilmää; esimerkiksi kärpäsellä niitä on 3000. Pään alapinnalla sijaitseva suu oli kiekkomainen, sen reunassa oli teräviä hampaita. Suun edestä lähti kaksi kaarevaa piikikästä uloketta, joilla Anomalocaris lienee siepannut saaliin ja siirtänyt sen suuhunsa. Kambrikautisiksi eläimiksi Anomalocarikset olivat poikkeuksellisen suuria, pituudeltaan 60 senttimetristä kahteen metriin. Suurimmat Anomalocarikset olivat yli 20 kertaa suurempia kuin muut sen aikaiset eliöt. == Luokittelu == Anomalocaris on erikoisen ulkomuotonsa vuoksi taksonomisesti ongelmallinen suku. Se luokitellaan pääjaksoon Lobopodia, jonka arvellaan olevan lähellä niveljalkaisia. Sillä oli kuitenkin muista niveljalkaisista selvästi poikkeavat suu ja kylkilisäkkeet, eikä tiedetä miten läheistä sukua se on muille niveljalkaisille. == Jäännökset == Anomalocaris- fossiileja on löydetty ainakin Australian Emu Baysta, Kanadan Burgess Shalesta ja Kiinan Chengjiangista. Anomalocaris-fossiilin kuvasi ensimmäisenä J. E. Whiteaves vuonna 1892 tutkittuaan kanadalaisia trilobiittifossiiliesiintymistä löytyviä kaartuvia fossiileja. Whiteaves piti fossiloitunutta suu-uloketta omalaatuisen katkaravun pyrstönä ja antoi lajille nimen Anomalocaris canadiensis: sukunimiosa Anomalocaris tarkoittaa "outoa katkarapua". Vuonna 1979 paleontologi Derek Briggs huomasi että kyseessä olivat kuitenkin tuntemattomalle niveljalkaiselle kuuluneet ulokkeet, ja vuonna 1985 Whittington ja Briggs rekonstruoivat koko eläimen erikoisen ulkoasun. == Lähteet == == Aiheesta muualla == * * * Luokka:Esihistorialliset selkärangattomat
Etelä-ndebelen kieli

Etelä-ndebele eli nrebele (omakielinen nimi: IsiNdebele) on nigeriläis-kongolaisten kielten ryhmään kuuluva kieli, jota puhutaan Etelä-Afrikassa. Se on yksi Etelä-Afrikan tasavallan virallisista kielistä. Ndebeleä äidinkielenään puhuvia on arviolta noin 586 961, ja 1,4 miljoonaa ihmistä osaa sitä. Etelä-Afrikassa puhuttu etelä-ndebelen kieli poikkeaa Zimbabwessa puhutusta saman nimisestä (pohjois-ndebele) kielestä. Ndebelen kieli kuuluu nguni-kielten ryhmään ja on zulun, xhosan ja swatin sukulainen. == Fonologia == === Konsonantit === Bilabiaali Labiodentaali Dentaali Alveolaari Postalveolaari Lateraali Palataali Velaari Glottaali Nasaali m n ɲ ŋ Klusiili Ejek. p' t' k' ~ k̬ Asp. pʰ tʰ kʰ Soint. b̥ d̥ ~ d̥r ~ dr g̊ Prenas. mb nd ŋg Impl. ɓ Frikatiivi Norm. v z x ɦ Prenasal mv Lat. ɮ ~ ɮʰ Affrikaatta Ejek. / norm. dz d̥ʒ kx' Asp. tsʰ tʃʰ kxʰ Lateral ejektiv tɬ' Asp. lateral tɬʰ Prenas. ᶮdʒ Tremulantti r Lateraali l Approksimantti w j Avulsiivi Norm. | g| ᶢ! ᵏǁ Asp. ʰ ᵏ!ʰ Prenas. ᵑǀ ᵑ! ᵑǁ Lähde: === Vokaalit === Etinen Keskinen Takainen Suppea i u Puolisuppea e o Puoliavoin ɛ ɔ Avoin a Lähde: == Lähteet == == Aiheesta muualla == * ndebele-englanti -sanakirja Luokka:Etelä-Afrikan kielet Luokka:Bantukielet
Kuningasprotea

Kuningasprotea (Protea cynaroides) on Etelä-Afrikan kansalliskukka. Sen tieteellinen lajinimi cynaroides merkitsee artisokan kaltaista. == Ulkonäkö ja koko == Kuningasprotea on puuvartinen pieni pensas, jonka lehdet ovat tummanvihreät ja kiiltävät. Useimmat viljelylajikkeet jäävät alle metrin korkuisiksi. Kukinto on halkaisijaltaan 12–30 cm. Suuri kasvi voi tuottaa neljäkymmentä kukintoa vuodessa. Protean siemenet ovat suuria ja nukkapintaisia ja ne putoavat yleensä vasta ruohikkopalon jälkeen. Jyrsijät ja linnut levittävät niitä. Vain pieni osa siemenistä itää. Viljelyssä kasvia lisätään versopistokkaista. == Käyttö == Kuningasproteaa käytetään leikkokukkana. Maljakossa nämä kukat kestävät hyvin kuusi viikkoa ja niitä voidaan myös kuivattaa. == Lähteet == == Aiheesta muualla == * Suomen Lajitietokeskus: Kuningasprotea (Protea cynaroides) * Integrated Taxonomic Information System (ITIS): Protea cynaroides * Global Biodiversity Information Facility (GBIF): Protea cynaroides Luokka:Proteakasvit
Brueghel

Brueghel on ollut muun muassa seuraavien henkilöiden sukunimi: * Pieter Brueghel vanhempi (1525–1569), alankomaalainen taidemaalari * Pieter Brueghel nuorempi (1564–1636), flaamilainen taidemaalari, Pieter Brueghel vanhemman poika * Jan Brueghel (1568–1625), flaamilainen taidemaalari, Pieter Brueghel vanhemman poika * Jan Brueghel nuorempi (1601–1678), flaamilainen taidemaalari
Candi Milo

Candyce Anne Rose "Candi" Milo (s. 9. tammikuuta 1961 Palm Springs, Kalifornia) on yhdysvaltalainen ääninäyttelijä, joka on saanut kaksi Annie- ehdokkuutta vuosina 2003 ja 2004. ==Elämäkerta== Milo syntyi Palm Springs, Kaliforniassa, jossa hän kävi koulua aina high schooliin asti. Milo esiintyi jo 16-vuotiaana huvipuistoissa laulajana ja erityisesti Anaheimin Disneylandissä. Milo muutti Los Angelesiin, jossa hän työskenteli stand up -koomikkona ja laulajana. Milon ura koomikkona edistyi laulajan uraa paremmin ja hän muun muassa esiintyi televisiosarjoissa, kuten Comedy Express ja Evening at the Improv. Milolla on yksi lapsi, jonka kanssa hän asuu Los Angelesissa, Kaliforniassa. Hänen isänsä Tony Milo oli lapsinäyttelijä. ===Ääninäyttelijänä=== Milo teki myös näytelmärooleja vuosien 1984–1990 aikana elokuvissa ja muutamia vierailevia esiintymisiä televisiossa, kuten The Tonight Show Starring Johnny Carson -ohjelmassa, jonka myötä hän sattumalta ryhtyi ääninäyttelijäksi elokuvan Cool World myötä, jossa Milo loi 12:lle eri hahmoille ääniä. Samalla hänestä on tullut yksi tunnetuimmista ääninäyttelijöistä ja on luonut yli 200:lle animaatiohahmolle ääniä. Milo on ääninäytellyt animaatioissa, kuten ChalkZone, Tiny Toons, Mucha Lucha, Astro Boy, The Life and Times of Juniper Lee, Pet Alien, W.i.t.c.h., Cow & Chicken ja Dexterin laboratorio, jossa hän korvasi uransa lopettaneen Christine Cavanaughin äänittämän Dexterin. ==Aiheesta muualla== * * Voice Chasers Luokka:Yhdysvaltalaiset ääninäyttelijät Luokka:Yhdysvaltalaiset laulajat Luokka:Yhdysvaltalaiset stand up -koomikot Luokka:Vuonna 1961 syntyneet Luokka:Elävät henkilöt
Heikkilänjärvi

Heikkilänjärvi on järvi Juopulin kylässä Oulussa Pohjois-Pohjanmaalla. Järvi sijaitsee kyläkeskuksen eteläreunalla noin seitsemän kilometrin päässä Ylikiimingin taajaman itäpuolella. Heikkilänjärvi on rannoiltaan rikkonainen järviallas, jonka suurin pituus itä–länsisuunnassa on 1,1 kilometriä ja suurin leveys 0,7 kilometriä. Järvessä on yksi pieni saari. Järven pohjoisranta rajoittuu avosuohon, Juopulinsuohon, ja järven etelärannalla leviää Kotisuo. Muut rannat ovat osittain suomaastoa, mutta pääasiassa kiinteää rantaa. Asuinrakennuksia on ainoastaan järven lounaisrannalla, jossa sijaitsee Heikkilän rakennusryhmä. Muut rakennukset ovat loma-asuntoja. ==Kunnostushanke== Järven kunnostamisesta on tehty kunnostushankealoite Pohjois-Pohjanmaan ympäristökeskukselle syksyllä 2006. Järven kunnostustarve aiheutuu rehevöitymisestä, korkeista typpipitoisuuksista sekä vedenpinnan laskusta. Järvessä on myös esiintynyt kalakuolemia. Typpipitoisuuksien nousun syyksi ei voitu määrittää tavanomaisia kasvimassan mätänemisestä ja peltojen valumavesistä aiheutuvia pitoisuuksien kohoamisia. Myöskään järven vedenpinnan alenemisen syytä ei kyetty selvittämään. ==Lähteet== Luokka:Ylikiimingin järvet
Häntärekursio

Häntärekursioksi kutsutaan rekursion erityistapausta, jossa rekursiivisen kutsun paluuarvosta tulee ilman lisäoperaatioita kutsuvan instanssin paluuarvo. Tämä tarkoittaa sitä, että rekursioiden "purkautuessa" ei ole enää mitään tekemistä. Häntärekursisiiviselle funktiolle on tyypillistä, että lopputulosta kerätään ylimääräiseen parametriin, johon kertynyt arvo voidaan palauttaa lopetusehdon täyttyessä. Tämä tarkoittaa käytännössä myös sitä, että parametrin alkuarvon tulee olla triviaalitapauksen lopputulos. Häntärekursiiviset funktiot voi muuttaa silmukkarakenteeksi. Luokka:Tietojenkäsittelyteoria Luokka:Ohjelmointi
Hirola

Hirola eli hunterinantilooppi (Beatragus hunteri) on itäisessä Afrikassa elävä äärimmäisen uhanalainen lehmäantilooppilaji. Se luettiin aiemmin topiantilooppien sukuun (Damaliscus), mutta on sittemmin erotettu omaan Beatragus-sukuunsa. == Ulkonäkö ja koko == Hirolaa on joskus kutsuttu "nelisilmäantiloopiksi", koska sen silmien alanurkissa on voimakkaat tummat rauhaset. Hunterinantilooppi painaa 75–160 kg.Animal Info Sen turkki on väriltään hiekanruskea. Lyyranmuotoiset sarvet muistuttavat impalan sarvia.Ultimate Ungulate == Levinneisyys == Hirola elää luonnonvaraisena Pohjois-Kenian ja Etelä-Somalian rajamailla. Niitä on istutettu myös Etelä- Keniassa sijaitsevaan Tsavon kansallispuistoon vuonna 1963. Ei tiedetä tarkkaan, mistä lajin voimakas väheneminen johtuu; ainakin hirolan metsästäminen on melko vähäistä lajin nahan heikkolaatuisuuden vuoksi. Mahdollinen osasyy on kilpailu sen elinalueilla laiduntavan karjan kanssa. == Elintavat ja ravinto == Hirolat laiduntavat puoliaavikolla ja syövät siellä ruohoa. Yleisin ruokailuaika on varhain aamulla tai myöhään illalla. Naaraat ja poikaset liikkuvat 5–40 yksilön laumoina, joita johtaa yksi reviiriä puolustava uros. == Lähteet == Luokka:Lehmäantiloopit Luokka:Uhanalaiset nisäkkäät Luokka:Äärimmäisen uhanalaiset lajit
Heralding – The Fireblade

Heralding – The Fireblade on uudelleen äänitetty versio Falkenbachin julkaisemattomasta debyyttialbumista Firebladesta (1995). Useimmat kappaleet ovat ilmestyneet jo aiemmin, kuten "Laeknishendr" ja "Skirnir" ovat ilmestyneet vuoden 1995 "Laeknishendr"'-demolla. "Heathen Foray" on ilmestynyt ... Magni Blandinn Ok Megintiri... -albumilla nimellä "The Heathenish Foray". "Heralder" on uudempi versio "The Heralder" -kappaleesta, joka löytyy vain ...En Their Medh Riki Fara... -albumin kuvavinyylipainoksesta. "Heralder" on kuitenkin lyhyempi (5:12) kuin alkuperäinen "The Heralder" (9:05). Albumista on tehty digipak-versio, joka sisältää bonusraidan "Gjallar" . Kappale "The Heralder" äänitettiin ensimmäisen albumin jälkeen ja sen oli tarkoitus tulla toisen albumin avausraidaksi, mutta lopputulos ei ollut tarpeeksi hyvä, joten Vratyas Vakyas päätti olla laittamatta sitä ... Magni Blandinn Ok Megintiri... -albumille. Alun perin kappaleen piti olla erilaisena osa Fireblade-albumia. Levyllä kuullaan myös kolmea Vindsval-bändin jäsentä: Hagalaz (kitara), Tyrann (laulu) ja Boltthorn (rummut). ==Kappaleet== # "Heathen Foray" - 7:15 # "...Of Forests Unknown..." - 3:48 # "Havamal" - 6:57 # "Roman Land" - 4:18 # "Heralder" - 5:12 # "Laeknishendr" - 5:57 # "Walkiesjar" - 3:52 # "Skirnir" - 4:36 # "Gjallar" - 8:10 ** == Arvostelut == * Bladdermouth: 7.5/10Falkenbach - Heralding - The Fireblade Viitattu 26.10.2022. * Imperiumi: 6/10Levyarvostelu: Falkenbach - Heralding - The Fireblade Viitattu 26.10.2022. * Sputnikmusic: Falkenbach - Heralding - The Fireblade Viitattu 26.10.2022. == Lähteet == == Aiheesta muualla == * * Luokka:Vuoden 2005 albumit Luokka:Falkenbachin albumit
Mary McDonnell

Mary Eileen McDonnell (s. 28. huhtikuuta 1952) on yhdysvaltalainen näyttelijä. Hän on ollut kahdesti ehdolla Oscar-palkinnon saajaksi. McDonnell syntyi Pennsylvaniassa, mutta kasvoi Ithacassa, New Yorkin osavaltiossa. Hän tuli alun perin tunnetuksi Broadwayllä, mutta menestyi myös elokuvissa jo 1980-luvulla ja löi itsensä lopullisesti läpi roolilla Kevin Costnerin elokuvassa Tanssii susien kanssa vuonna 1990. McDonnellilla on ollut myöhemmin keskeisiä rooleja muun muassa elokuvissa Grand Canyon – elämää kaupungissa (1991), Taikalampi (1992), Independence Day – Maailmojen sota (1996) ja Donnie Darko (2001). Hänellä on miehensä Randle Mellin kanssa kaksi lasta. McDonnell tunnetaan myös televisiosta. Hän esiintyi muun muassa vuonna 1980 sarjassa As the World Turns ja 2000-luvun puolella sarjassa Taisteluplaneetta Galactica. == Aiheesta muualla == * Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt
Kyproksen ortodoksinen kirkko

Kyproksen kirkko (, ) eli Kyproksen ortodoksinen kirkko on Kyproksen saarella toimiva osa maailmanlaajuista ortodoksista kirkkoa. Sen jäsenmäärä on noin . Kristinusko tuli Kyprokselle viimeistään 50-luvulla jaa. apostolien Paavali ja Barnabas toiminnan kautta. Kyproksen ortodoksinen kirkko pitää perustajanaan ja saaren ensimmäisenä piispana Barnabasta, joka oli kotoisin Salamiista ja myös haudattiin sinne. Kirkko tunnustettiin autokefaliseksi Efesoksen kirkolliskokouksessa eli kolmannessa ekumeenisessa kirkolliskokouksessa vuonna 431. == Hallinto == Kyproksen ortodoksista kirkkoa johtaa Hänen Autuutensa Uuden Justinianuksen ja koko Kyproksen arkkipiispa Chrysostomos II yhdessä metropoliittojen ja apulaispiispojen kanssa. Kyproksen kirkkoon kuuluu arkkihiippakunta sekä yhdeksän muuta hiippakuntaa. Kyproksen tilanteen vuoksi Pohjois-Kyproksen alueelle jääneiden hiippakuntien piispanistuimet toimivat evakossa eteläisen Kyproksen puolella. Hiippakunta Piispanistuin Kyproksen arkkihiippakunta (Ιερά Αρχιεπισκοπή Κύπρου, Ierá Archiepiskopí Kýprou) Nikosia Páfoksen hiippakunta (Ιερά Μητρόπολις Πάφου, Ierá Mitrópolis Páfou) Páfos Kítion (Kitionin) hiippakunta (Ιερά Μητρόπολις Κιτίου, Ierá Mitrópolis Kitíou) Lárnaka Kyríneian (Kyrenian) hiippakunta (Ιερά Μητρόπολις Κυρηνείας, Ierá Mitrópolis Kyrineías) Latsiá Lemesóksen (Limassolin) hiippakunta (Ιερά Μητρόπολις Λεμεσού, Ierá Mitrópolis Lemesoú) Limassol Mórfoun hiippakunta (Ιερά Μητρόπολις Μόρφου, Ierá Mitrópolis Mórfou) Evrýchou Konstantían ja Ammóchostoksen (Famagustan) hiippakunta (Ιερά Μητρόπολις Κωνσταντίας και Αμμοχώστου, Ierá Mitrópolis Konstantías kai Ammochóstou) Paralímni Kýkkoksen ja Tillyrían hiippakunta (Ιερά Μητρόπολις Κύκκου και Τηλλυρίας, Ierá Mitrópolis Kýkkou kai Tillyrías) Kýkkoksen luostari Tamasóksen ja Oreinín hiippakunta (Ιερά Μητρόπολις Ταμασού και Ορεινής, Ierá Mitrópolis Tamasoú kai Oreinís) Episkopió Trimythoúksen hiippakunta (Ιερά Μητρόπολις Τριμυθούντος, Ierá Mitrópolis Trimythoúntos) Dáli == Lähteet == * Arkkimandriitta Arseni: Ortodoksinen sanasto, Helsinki: Otava 1999 ISBN 951-1-15657-8 === Viitteet === == Aiheesta muualla == * Εκκλησία της Κύπρου Luokka:Kreikkalaisortodoksinen kirkko Luokka:Kristinusko Kyproksella Luokka:Ortodoksiset paikalliskirkot
Nora Ephron

Nora Ephron (19. toukokuuta 1941 Brooklyn, New York, Yhdysvallat – 26. kesäkuuta 2012Washington Post, viitattu 27.6.2012) oli yhdysvaltalainen käsikirjoittaja. Hänet tunnetaan parhaiten romanttisten komedioiden käsikirjoittajana. Hän oli kolmesti ehdolla Parhaan alkuperäisen käsikirjoituksen Oscar-palkinnon saajaksi elokuvista Tapaus Silkwood (1983), Kun Harry tapasi Sallyn (1989) ja Uneton Seattlessa (1993). Ephron syntyi juutalaisille vanhemmille. Hän valmistui Beverly Hills High Schoolista vuonna 1959 ja oli kolmesti naimisissa. Hän asui kolmannen miehensä, käsikirjoittaja Nicholas Pileggin kanssa New Yorkissa. Ephron teki ajoittain yhteistyötä sisarensa Delian kanssa. Ephron väitti arvanneensa ”syvän kurkun” henkilöllisyyden ennen sen virallista paljastamista vuonna 2005. Hän ilmoitti syyksi entisen aviomiehen, tutkivan journalisti Carl Bernsteinin antamat vihjeet. Ephronin maine perustuu ensisijaisesti elokuvakäsikirjoituksiin, mutta hän teki uransa aikana myös ohjaajan- ja kirjailijantöitä. ==Lähteet== == Kirjallisuutta == *Carlson, Erin : I’ll Have What She’s Having : How Nora Ephron’s Three Iconic Films Saved The Romantic Comedy . New York : Hachette Books, 2017. ISBN 978-0-316-35388-5. == Aiheesta muualla == * *Yle.fi * Nora Ephronin muistokirjoitus Helsingin Sanomissa Luokka:Yhdysvaltalaiset elokuvakäsikirjoittajat Luokka:Vuonna 1941 syntyneet Luokka:Vuonna 2012 kuolleet
Tähdenlennon alla

Tähdenlennon alla on Lea Lavenin 24. albumi, joka julkaistiin 8. marraskuuta 2006. Albumin on julkaissut Oy Bonnier Amigo Music Finland Ab. Kansilehtinen sisältää kappaleiden sanat. == Kappaleet == Kaikki kappaleet säveltänyt ja sovittanut Esa Nieminen, ellei toisin mainittu. # # # # # # # # # # # == Kokoonpano == ;Muusikot * Sami Kuoppamäki – rummut * Ako Kiiski – bassot * Juha Lanu – kitarat * Heikki Pohto – puhaltimet * Essi Wuorela – taustalaulu * Hanna-Maria Helenius – taustalaulu * Esa Nieminen – kosketinsoittimet, taustalaulu ;Tuotanto * Esa Nieminen – tuottaja * Jetro Vainio – äänittäjä, miksaaja, musiikkiohjelmointi * Pauli Saastamoinen – masteroija (Finnvox) * Timo Honkanen – layout (Z-Trading) * Sakari Majantie – valokuvat == Lähteet == Luokka:Lea Lavenin albumit Luokka:Vuoden 2006 albumit Luokka:Esa Niemisen tuottamat albumit
William B. Saxbe

William Bart Saxbe (24. kesäkuuta 1916 – 24. elokuuta 2010) oli yhdysvaltalainen republikaanisen puolueen poliitikko. Saxbe syntyi Mechanicsburgissa, Ohiossa. Hän valmistui Ohio State Universitystä ja oli varsinaiselta ammatiltaan lakimies. Hän oli sekä toisen maailmansodan että Korean sodan veteraani. == Poliittinen ura == Saxbe oli ennättänyt jo saavuttaa merkittävän aseman oman osavaltionsa politiikassa ennen valintaansa Yhdysvaltain senaattiin, jossa hän istui vuosina 1969–1974. Hän oli lisäksi Nixonin ja Fordin aikainen oikeusministeri vuosina 1974–1975. Oikeusministeriytensä jälkeen Saxbe oli vuoteen 1977 Yhdysvaltain suurlähettiläs Intiaan. Hän sai puolisonsa Ardath ”Dolly” Kleinhansin kanssa kaksi poikaa ja yhden tyttären. Saxben mukaan on saanut nimensä yhdysvaltalaisessa poliittisessa kielenkäytössä käytetty termi ”Saxbe fix”. == Lähteet == Luokka:Yhdysvaltain oikeusministerit Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Nixonin hallituksen jäsenet Luokka:Gerald Fordin hallituksen jäsenet Luokka:Vuonna 1916 syntyneet Luokka:Vuonna 2010 kuolleet
Mersin

thumb|210px|Mersinin keskustaa Mersin on kaupunki nykyisessä Turkissa Taurusvuorten eteläpuolella Välimeren rannalla. Se on Mersinin maakunnan pääkaupunki. Vuonna 2022 Mersinissä oli 1,053,000. AsukastaMersin Citypopulation.de Mersinin satama on Etelä-Turkin merkittävin satama ja maan kolmanneksi suurin konttisatama.Mersin Port Sillä on pitkä historia, joka alkoi kivikaudella. == Mersin kivikaudella == Etelä-Anatoliassa Välimeren rannalla sijainneessa Mersinissä asuttiin jo kivikaudella. Taurusvuorten eteläpuolella sijaitseva Mersin on ollut perinteisesti portti idän ja lännen välillä. Tämän takia monet kulttuurit ja kansat levittäytyivät sinne. Mersin oli muinaisten kauppateiden varsilla. Rannikolla asuttiin jo ehkä 9000-8000 eaa. Vanhinta Mersiniä kutsutaan nimellä Yümüktepe. Siellä asuttiin ajoitusten mukaan noin 6300 eaa. alkaen. Se oli neoliittinen maanviljelykylä. Paikka linnoitettiin noin 4900 tai 4500 eaa. Tämä mersin oli voimakkaan paikallisen päällikkökunnan keskus. Paikka oli asumaton 3200-1200 eaa., jolloin monet Lähi-idän suuret kulttuurit kukoistivat.http://www.maat.it/livello2-comune/sinc-6300.htm ==Lähteet== Luokka:Muinainen Lähi-itä Luokka:Mersinin maakunta Luokka:Turkin kaupungit Luokka:Arkeologiset kohteet Turkissa
Ranskan Grand Prix 1980

Ranskan Grand Prix 1980 oli Formula 1 -sarjan osakilpailu, joka ajettiin 29. kesäkuuta 1980 Paul Ricardin radalla Ranskassa. Kilpailun voitti Williamsilla ajanut Alan Jones. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 27 Alan Jones Williams-Ford 54 1.32.43,42 4 9 2 25 Didier Pironi Ligier-Ford 54 + 4,52 3 6 3 26 Jacques Laffite Ligier- Ford 54 + 30,26 1 4 4 5 Nelson Piquet Brabham-Ford 54 + 1.14,88 8 3 5 16 René Arnoux Renault 54 + 1.16,15 2 2 6 28 Carlos Reutemann Williams-Ford 54 + 1.16,74 5 1 7 7 John Watson McLaren-Ford 53 + 1 krs. 13 8 2 Gilles Villeneuve Ferrari 53 + 1 krs. 17 9 29 Riccardo Patrese Arrows-Ford 53 + 1 krs. 18 10 30 Jochen Mass Arrows-Ford 53 + 1 krs. 15 11 4 Derek Daly Tyrrell-Ford 52 + 2 krs. 20 12 1 Jody Scheckter Ferrari 52 + 2 krs. 19 Kesk. 20 Emerson Fittipaldi Fittipaldi-Ford 50 Moottori 24 Kesk. 3 Jean-Pierre Jarier Tyrrell-Ford 50 + 4 krs. 16 Kesk. 31 Eddie Cheever Osella-Ford 43 Moottori 21 Kesk. 9 Marc Surer ATS-Ford 26 Vaihdelaatikko 11 Kesk. 22 Patrick Depailler Alfa Romeo 25 Ohjautuvuus 10 Kesk. 11 Mario Andretti Lotus-Ford 18 Vaihdelaatikko 12 Kesk. 21 Keke Rosberg Fittipaldi-Ford 8 Ulosajo 23 Kesk. 23 Bruno Giacomelli Alfa Romeo 8 Ohjautuvuus 9 Kesk. 8 Alain Prost McLaren-Ford 6 Voimansiirto 7 Kesk. 12 Elio de Angelis Lotus-Ford 3 Kytkin 14 Kesk. 15 Jean-Pierre Jabouille Renault 0 Voimansiirto 6 Kesk. 6 Ricardo Zunino Brabham-Ford 0 Kytkin 22 DNQ 17 Geoff Lees Shadow-Ford DNQ 14 Jan Lammers Ensign-Ford == Muuta == *Paalupaikka: Jacques Laffite – 1.38,88 *Nopein kierros: Alan Jones – 1.41,45 (kierroksella 44) *30. Ranskan Grand Prix == Lähteet == Luokka:Formula 1 -kausi 1980 Luokka:Ranskan Grand Prix
Nina Živanevskaja

Nina Aleksandrovna Živanevskaja (, s. 24. kesäkuuta 1977 Moskova) on syntyjään venäläinen uimari, joka on edustanut Espanjaa vuodesta 1999, avioiduttuaan espanjalaisen kanssa. Hän voitti pronssia 4 × 100 metrin sekauintiviestissä kesäolympialaisissa 1992 Itsenäisten valtioiden yhteisön ja Georgian muodostamassa yhdistyneessä joukkueessa. Ennen vuoden 1996 kesäolympialaisia Živanevskaja jäi kiinni kiellettyjen aineiden käytöstä, eikä näin päässyt osallistumaan olympialaisiin. Hän palasi kilpakentille vuonna 1999 ja voittikin olympiapronssia Sydneyssä 2000, jo toisen kerran urallaan. Hänellä on yhteensä 21 EM-mitalia, joista 14 pitkällä ja seitsemän lyhyellä radalla. Lisäksi hän on voittanut kolme MM-mitalia, joista yksi on kultainen: 50 metrin selkäuinnin kulta Barcelonasta 2003. == Lähteet == *Yahoo! Sports *FINA === Viitteet === Luokka:Venäläiset olympiamitalistit Luokka:Espanjalaiset olympiamitalistit Luokka:Venäläiset uimarit Luokka:Espanjalaiset uimarit Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut venäläiset Luokka:Dopingrikkomuksesta tuomitut uimarit Luokka:Vuonna 1977 syntyneet Luokka:Elävät henkilöt
Britannian Grand Prix 1980

Britannian Grand Prix 1980 oli Formula 1 -sarjan osakilpailu, joka ajettiin 13. heinäkuuta 1980 Brands Hatchin radalla Isossa-Britanniassa. Kilpailun voitti Williamsilla ajanut Alan Jones. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 27 Alan Jones Williams- Ford 76 1.34.49,228 3 9 2 5 Nelson Piquet Brabham-Ford 76 + 11,007 5 6 3 28 Carlos Reutemann Williams-Ford 76 + 13,285 4 4 4 4 Derek Daly Tyrrell-Ford 75 + 1 krs. 10 3 5 3 Jean-Pierre Jarier Tyrrell-Ford 75 + 1 krs. 11 2 6 8 Alain Prost McLaren-Ford 75 + 1 krs. 7 1 7 6 Hector Rebaque Brabham-Ford 74 + 2 krs. 17 8 7 John Watson McLaren-Ford 74 Moottori 12 9 29 Riccardo Patrese Arrows- Ford 73 + 3 krs. 21 10 1 Jody Scheckter Ferrari 73 + 3 krs. 23 11 50 Rupert Keegan Williams-Ford 73 + 3 krs. 18 12 20 Emerson Fittipaldi Fittipaldi-Ford 72 + 4 krs. 22 13 30 Jochen Mass Arrows-Ford 69 + 7 krs. 24 NC 16 René Arnoux Renault 67 Ei sijoittunut 16 Kesk. 25 Didier Pironi Ligier-Ford 63 Rengas 1 Kesk. 9 Marc Surer ATS-Ford 59 Moottori 15 Kesk. 11 Mario Andretti Lotus-Ford 57 Vaihdelaatikko 9 Kesk. 23 Bruno Giacomelli Alfa Romeo 42 Ulosajo 6 Kesk. 2 Gilles Villeneuve Ferrari 35 Moottori 19 Kesk. 26 Jacques Laffite Ligier-Ford 30 Rengas 2 Kesk. 22 Patrick Depailler Alfa Romeo 27 Moottori 8 Kesk. 31 Eddie Cheever Osella-Ford 17 Jousitus 20 Kesk. 12 Elio de Angelis Lotus-Ford 16 Jousitus 14 Kesk. 15 Jean-Pierre Jabouille Renault 4 Moottori 13 DNQ 14 Jan Lammers Ensign-Ford DNQ 21 Keke Rosberg Fittipaldi-Ford DNQ 43 Desiré Wilson Williams-Ford == Muuta == *Paalupaikka: Didier Pironi – 1.11,004 *Nopein kierros: Didier Pironi – 1.12,368 (kierroksella 54) *John Watsonin sadas Grand Prix == Lähteet == Luokka:Formula 1 -kausi 1980 Luokka:Britannian Grand Prix Luokka:Kentin kreivikunta
Hideo Nakata

Hideo Nakata ( Nakata Hideo, s. 19. heinäkuuta 1961, Okayama, Japani) on japanilainen elokuvaohjaaja. ==Ura== Nakata tunnetaan länsimaissa parhaiten kauhuelokuvista Ringu (1998), Ringu 2 (1999) ja Dark Water (2002). Ringusta tehtiin myöhemmiin yhdysvaltalainen uudelleenfilmatisointi Ring (2002) ja samoin Dark Waterista Tumma vesi (2005). Nakata oli aikeissa ohjata ensimmäisen englanninkielisen elokuvansa True Believers, mutta jätti projektin. DreamWorks tarjosi myöhemmin Nakataa ohjaamaan elokuvan Ring 2 (2005), mihin Nakata suostui ja ohjasi täten ensimmäisen englanninkielisen elokuvansa, uudelleenfilmatisoiden aikaisemman elokuvansa. ==Valikoitu filmografia== * Ringu (1998) * Kaosu (1999) * Ringu 2 (1999) * Garasu no nou (2000) * Sotohiro (2000) * Chi wo suu uchuu (2001) * Dark Water (2002) * Last Scene (2002) * Ring 2 (2005) * Tumma vesi (2005) * Kaidan (2007) * L (Death Note -spinoff) (2007) * Ring 3 (2009) (tuotannossa) ==Aiheesta muualla== * Luokka:Japanilaiset elokuvaohjaajat Luokka:Vuonna 1961 syntyneet Luokka:Elävät henkilöt
Zephyrous

Zephyrous nimellä Ivar Enger (s. 30. kesäkuuta 1973 Kolbotn, Norja) on norjalainen muusikko, joka soitti kitaraa black metal -yhtye Darkthronessa. Hän oli mukana albumeilla Soulside Journey, Goatlord, A Blaze in the Northern Sky ja Under a Funeral Moon. == Aiheesta muualla == * * Luokka:Norjalaiset kitaristit Luokka:Vuonna 1973 syntyneet Luokka:Elävät henkilöt
Sakari Saikkonen

Sakari Saikkonen (s. 19. heinäkuuta 1981) on Outokummusta kotoisin oleva vapaa tanssija ja akrobaatti. Hän valmistui tanssitaiteen kandidaatiksi Teatterikorkeakoulusta vuonna 2005. Vuodesta 2002 hän on työskennellyt monenlaisissa tanssin, sirkuksen, teatterin ja oopperan tuotannoissa Suomessa ja muualla Euroopassa. Sakari Saikkonen on esiintynyt muun muassa Tanssiteatteri Hurjaruuthin Talvisirkuksissa, Suomen Kansallisoopperassa, Maarianvaaran kesäteatterissa, Teatro Carlo Felice'ssa, MusiMusi ry:ssä, Tanssiteatteri Glims & Glomssissa, Seinäjoen kaupunginteatterissa sekä Ari Nummisen, Liisa Risun ja Sami Vartiaisen teoksissa. == Lähteet == *http://zacu.vze.com/bio.html == Aiheesta muualla == *zacuWEB_site *Maarianvaaran kesäteatteri Luokka:Suomalaiset tanssijat Luokka:Vuonna 1981 syntyneet Luokka:Elävät henkilöt Luokka:Suomalaiset nykytanssijat
Snap

Snap voi tarkoittaa ainakin seuraavia asioita: * Snap, Atlantassa syntynyt hip hop-suuntaus * Snap!, saksalainen eurodanceyhtye * Snap, Rosa Linnin kappale, Armenian edustaja Eurovison laulukilpailussa 2022 * Pokémon Snap, videopeli * SNAP (Survivors Network of those Abused by Priests), tukiryhmä seksuaalisen hyväksikäytön uhreille. * SNAP (Systems for Nuclear Auxiliary Power), ydinvoiman käytön tutkimusprojekti == Tietotekniikassa == * Snapchat, josta Snap on lyhenne * Snap, yhdysvaltalainen Snapchatia kehittävä yritys * Snap, paketinhallintaohjelmisto * Subnetwork Access Protocol, tietoliikenneprotokolla.
Oolong-tee

Oolong-tee () on perinteistä kiinalaista puoliksi hapetettua teetä. Oolong kuuluu yhdessä vähemmän hapettuneen pouchongin kanssa niin kutsuttuun sinivihreän teen ryhmään, joka on hapettumisasteeltaan mustan teen ja vihreän teen välillä. Nimi oolong tulee alkuaan kiinalaisen nimen wūlóng englanninkielisestä ääntämyksestä. Oolong-tee on 8–85-prosenttisesti hapetettua. Sen annetaan hapettua yleensä noin 2–3 päivää. Paras oolong-tee tulee pääasiassa Fujianin Wuyi-vuorilta ja Taiwanista. Oolong-tee on erittäin arvostettua Etelä-Kiinassa, Japanissa, Taiwanissa ja Etelä-Aasian ulkokiinalaisyhteisöjen keskuudessa. Hyvä oolong-tee, todella hienosta puhumattakaan, voi olla huomattavan kallista, mutta hinta yleensä kompensoituu sillä, että – muusta teestä poiketen – samoja teelehtiä voi hauduttaa monia kertoja peräkkäin maun samalla parantuessa. Niinpä jos keskihintainen oolong maksaa esimerkiksi 15 euroa/100 g, tämä määrä riittää noin 50 kupilliseen teetä, ja kupillisen hinnaksi tulee vain 30 senttiä.Nihtinen s. 264 Kun vihreää teetä voi yleensä samoista lehdistä hauduttaa kolme kertaa, hyvä oolong kestää 5–6 haudutusta ja erittäin hieno oolong vielä enemmän. Oolong- teen juontiin onkin tästä kehittynyt erityinen gongfu-teeseremonia. Oolongin ylemmät laatuluokat ovat parhaasta lukien Fanciest/Extra Fancy, Fancy ja Extra Choice/Extra Fine. Oolongin laatuluokitus on, toisin kuin mustalla teellä, suoremmin verrannollinen teen makuun. How is tea graded? - Rec.food.drink.tea FAQ == Katso myös == * Dahongpao * Tie Guanyin == Lähteet == * s. 231–237 === Viitteet === == Aiheesta muualla == *
World Power

World Power on Snap!-yhtyeen debyyttialbumi, joka julkaistiin vuonna 1990. Albumilta löytyy muun muassa yhteen tunnetuin ja 1990-luvun alun hittikappaleisiin lukeutuva "The Power". ==Kappaleet== # The Power # Ooops Up # Cult Of Snap # Believe The Hype # I'm Gonna Get You (To Whom It May Concern) # Witness The Strength # Mary Hard a Little Boy # Blasé Blasé Luokka:Vuoden 1990 esikoisalbumit Luokka:Saksalaiset elektronisen musiikin albumit
Lahjan sain

Lahjan sain on vuonna 1983 julkaistu Lea Lavenin 11. albumi. Albumin on julkaissut LP-levynä ja C-kasettina CBS Records. == Kappaleet == Kaikki kappaleet sovittanut Kassu Halonen, ellei toisin mainittu. === A-puoli === # # # # # === B-puoli === # # # # # == Tekijät == === Muusikot === * Lea Laven – laulu, taustalaulu * Kassu Halonen, Maarit Hurmerinta, Marjo-Riitta Kervinen, Pave Maijanen ja Pepe Willberg – taustalaulu * Kassu Halonen ja Kari Kuusamo – kosketinsoittimet * Juha Björninen – kitarat (5) * Janne Louhivuori - kitarat (1–4, 6–10) * Pekka Helin – basso (1–4, 6–10 * Heikki ”Häkä” Virtanen – basso (5) * Vesa Aaltonen – rummut (3, 4, 10) * Jari-Pekka Karvonen – rummut (5) * Kari (Miri) Miettinen – rummut (1, 2, 6–9) ; Jorma Ylösen jousiryhmän jäseniä * Jorma Ylönen – viulut (1, 2, 6, 8) * Mikko Pesonen – viulut (1, 2, 6, 8) * Mauri Pietikäinen – alttoviulu (1, 2, 6) * Kari Lindstedt – sello (5) * Jaakko Raulamo – sello (1, 2, 6) Lähteet:Lea Laven: Lahjan sain -vinyylialbumin takakannen tiedot, CBS Records, CBS 25680, 1983. === Tuotanto === * Chrisse Johansson – tuottaja * Dan Tigerstedt – äänitys (Takomo-studiot; 1–4, 6–10) * Per Wallenius – äänitys (MTV-studiot; 5) * Erik Uddström – valokuvat * Jorma ”Joppe” Auersalo – ulkoasu Lähde: == Lähteet == == Aiheesta muualla == * Lahjan sain -albumi Suomen äänitearkiston tietokannassa Luokka:Lea Lavenin albumit Luokka:Vuoden 1983 albumit Luokka:Chrisse Johanssonin tuottamat albumit
Coralie Trinh Thi

Coralie Trinh Thi (s. 11. huhtikuuta 1976 Pariisi, Ranska) on ranskalainen pornonäyttelijä, jonka sukujuuret ovat puoliksi Ranskasta, puoliksi Vietnamista. Hänet tunnetaan parhaiten elokuvasta Pane mua (Baise-moi, 2000), jossa hän sekä näytteli, ohjasi, että käsikirjoitti. Hän on näytellyt myös Gaspar Noén 1990-luvulla ohjaamassa suojaseksistä kertovassa lyhytelokuvassa Sodomites. == Lähteet == == Aiheesta muualla == * * Coralie Trinh Thi @ IAFD * Coralie Trinh Thi @ AFDB Luokka:Ranskalaiset pornonäyttelijät Luokka:Vuonna 1976 syntyneet Luokka:Elävät henkilöt
First Harvest 1984–92

First Harvest 1984-92 on Alphaville-yhtyeen ensimmäinen kokoelmalevy, joka julkaistiin vuonna 1992. Levy sisältää yhtyeen parhaimpia kappaleita vuosien 1984–1992 väliltä. C-kasettijulkaisusta puuttuvat kappaleet "Sensations", "Red Rose" sekä "Big in Japan (Culture mix)". ==Kappaleet== # # # # # # # # # # # # # # # == Lähteet == Luokka:Vuoden 1992 kokoelma-albumit Luokka:Alphavillen albumit
Perttu Rastas

Perttu Tapio Rastas (s. 4. lokakuuta 1952 Helsinki) on suomalaisella video- ja mediataiteen kentällä yli 30 vuotta toiminut kuraattori, tuottaja ja tapahtumien organisoija sekä asiantuntija. Hän työskenteli Kansallisgallerian Kiasman intendenttinä ja Kansallisgallerian kuvaamon kuvaamopalvelupäällikkönä ja erikoissuunnittelijana 1996–2016. Perttu Rastas toimi Uudistuva ihmiskunta -lehden päätoimittajana vuosina 1982–1985. 1980-luvun puolivälissä Rastas oli mukana käynnistämässä Kansan Sivistystyön Liiton videotyöpajaa, jossa moni taiteilija sai perustan videotoiminnalle.Kuvataiteen keskusarkisto Hän toimi suomalaisen videotaiteen levitysarkisto AV-arkin perustajana ja työntekijänä ja oli järjestämässä Suomen ensimmäistä laajaa kansainvälistä mediataiteen festivaalia, Muumediafestivaalia, 1989–1994. Hän toimi myös ensimmäisenä Audiovisuaalisen kulttuurin edistämiskeskuksen (AVEK) mediataiteen tuotantotuen esittelijänä 1992–1996. Vuodesta 1996 lähtien Rastas toimi nykytaiteen museo Kiasman mediataiteen kuraattorina. Hän toimi myös Kansallisgallerian Kokoelmahallinta -osastossa erikoissuunnittelijana ja Kuvaamo-yksikön esimiehenä toimialueenaan media-arkistointi vuoden 2015 loppuun. Hän jäi eläkkeelle 2016 lopussa. Vuonna 2001 Rastas toimi jonkin aikaa Kiasman johtajana. Rastas oli Taiteen keskustoimikunnan mediataiteen jaoston jäsen 2000–2009. Kaudella 2013–2014 hän oli Taiteen edistämiskeskuksen media-, sarjakuva-, ja kuvitustaiteen toimikunnan puheenjohtaja. Kaudella 2015–2016 hän oli Taiteen edistämiskeskuksen audiovisuaalisen toimikunnan varapuheenjohtaja ja mediataidejaoston puheenjohtaja sekä jäsen Taiteiden välisyyden, moninaisuuden ja kansainvälisyyden toimikunnassa. Vuonna 2005 Rastas sai ensimmäisenä AV-arkin kiertopalkinnon suomalaisen mediataiteen edistämisestä. Tammikuussa 2014 hänet kutsuttiin Aalto-yliopiston taiteiden ja suunnittelun korkeakoulun ja 2018 Muu ry:n kunniajäseneksi. Vuonna 2019 Taiteen edistämiskeskuksen Audiovisuaalinen toimikunta myönsi Rastaalle mediataiteen valtionpalkinnon. ==Julkaisut== *Kulttuuri ja ay-liike, Kansan sivistystyön liitto, 1981 *Kulttuuri ja vapauden politiikka, Kansan sivistystyön liitto, 1982 *Kulttuuriopas, Rakennustyöläisten liitto, 1981 *Luovan kulttuurin politiikasta, Kansan sivistystyön liitto, 1983 *Massakulttuuri, Kansan sivistystyön liitto, 1981 *Hargnemisi elektroonilisi hargnemisi 18.11.–15.12.1996 Tallinna kunstihoone meediakunsti Soome kaasaegse kunsti muuseumi kogust, 1996 *Sähkömetsä, videotaiteen ja kokeellisen elokuvan historiaa Suomessa 1933–1998, Valtion taidemuseo, 2007 ==Lähteet== ==Aiheesta muualla== * Luokka:Taidekuraattorit Luokka:Suomalaiset henkilöt Luokka:Vuonna 1952 syntyneet Luokka:Elävät henkilöt
Peneleos

Peneleos (, ) oli kreikkalaisessa mytologiassa Hippalkmoksen ja Asteropen poika ja Theban kuningas. Hän oli Ofelteen isä. Peneleos osallistui argonauttien retkeenApollodoros: Bibliotheke ('Kirjasto') 1.9.16 (engl. käännös). ja kuului Helenan kilpakosijoihin.Hyginus: Fabulae lxxxi (engl. käännös). Kun Thersandros, Theban kuningas, oli kuollut eksyttyään matkalla Troijan sotaan ja jouduttuaan Telefoksen surmaamaksi, otti Peneleos hallintovastuun Tisamenoksen, Thersandroksen vielä alaikäisen pojan, holhoojana. Lisäksi hänet valittiin yhdessä Leitoksen kanssa boiotialaisten johtajaksi toiselle sotaretkelle Troijaan.Homeros: Ilias 2.494–510 (engl. käännös) Taistelussa hän surmasi Ilioneuksen, Forbaksen pojan, ja Lykonin. Tämän jälkeen Polydamaan keihäs osui häntä olkapäähän. Penelos mainitaan myös Troijan hevosen sisällä piilotelleeksi soturiksi, ja sieltä noustuaan hän tappoi Koroiboksen, Mygdonin pojan, Pallas Athenen alttarille.Vergilius: Aeneis ii.402–437 (engl. käännös). Tosin Pausanias kertoo, että Koroiboksen surmasi joko Neoptolemos tai Diomedes.Pausanias: Periegesis tes Hellados ('Kreikan kuvaus') 10.27.1 (engl. käännös). Kun Telefoksen poika Eurypylos oli surmannut Peneleoksen, valittiin Theban kuninkaaksi Tisamenos. == Lähteet == Luokka:Argonautit Luokka:Theban kuninkaat
Tisamenos (Theban kuningas)

Tisamenos (, ) oli kreikkalaisessa mytologiassa Thersandroksen ja Demonassan poika ja Theban kuningas. Hän oli Autesionin isä. Sen jälkeen kun Thersandros, Theban kuningas, oli kuollut ensimmäisessä Troijan sodan taistelussa tultuaan Telefoksen surmaamaksi, siirtyi hallintovastuu Peneleokselle, Tisamenoksen valvojalle, Tisamenoksen ollessa vielä liian nuori ottamaan valtaistuinta itselleen. Peneleos johti boiotialaisia toiseen Troijan taisteluun, mutta hänen saatuaan surmansa taistelussa Tisamenos valittiin Theban kuninkaaksi. Hänen seuraajansa oli hänen poikansa Autesion.Pausanias, Periegesis tes Hellados ('Kreikan kuvaus') 9.5.15 (engl. käännös) == Lähteet == Luokka:Theban kuninkaat
Wiwaxia corrugata

Wiwaxia corrugata on pieni kambrikauden keskivaiheilla elänyt eläin, joka tunnetaan ainoastaan kanadalaisen Burgess Shalen fossiiliesiintymästä, mutta sitä saattaa esiintyä myös Marjum Formationissa Utahissa. Se on melko harvinainen löydös ja vain 140 fossiloitunutta yksilöä tunnetaan. Wiwaxia kuuluu kambrikauden erikoiseen eläimistöön. Se on 6-50 millimetrin pituinen. Eläimen selkäpuolta on peittänyt tiivis suomumainen panssari, jonka lomasta on kasvanut kaksi riviä pitkiä piikkejä. Eläimen alapuolesta ei ole säilynyt jäänteitä, minkä perusteella se kokonaisuudessaan lienee muistuttanut etanaa. Wiwaxialla on ollut kaksi riviä hampaita leuassa, joka muistuttaa nykyisten nilviäisten raastinkieltä eli radulaa. Wiwaxia löydettiin vuonna 1899 ja siitä lähtien sen luokittelu on herättänyt paljon keskustelua. Laji luokiteltiin aluksi monisukasmatoihin ja myöhemminkin sitä sijoitettiin jonnekin nivelmatojen ryhmään. Nykyään sen arvellaan kuitenkin olevan alkeellinen nilviäinen. Wiwaxian mahdollisia sukulaisia ovat Orthrozanclus reburrus sekä Sirius Passetin fossiileista löydetty Halkieria evangelista. == Aiheesta muualla == *Smithsonian National Museum of Natural History *Rare Wiwaxia Enigmatic Soft Body Animal Fossil Luokka:Esihistorialliset selkärangattomat
Amerikkalainen lyhytkarva

Amerikkalainen lyhytkarva () on amerikkalainen kissarotu, joka on Amerikan muunnos brittiläisestä lyhytkarvasta. Kissalla on melko karhea karva verrattuna brittiläiseen serkkuunsa. == Historia == Amerikkalaisen lyhytkarvan esi-isiä olivat varmasti sitkeät ja ahkerat tuholaisten pyydystäjät, jotka tulivat uudisasukkaiden mukana Atlantin ylitse Amerikkaan. Kissasiirtolaiset sopeutuivat uuden maan ilmastoon, ympäristöön ja elämäntapaan, viihtyivät ja kukoistivat ja kehittivät omat erityispiirteensä. Parhaita ominaisuuksia vaaliva valikoiva kasvatus alkoi 1900-luvun alkupuolella. == Rakenne == * Vartalo on iso tai keskikokoinen, voimakas ja vankka, mutta sopusuhtainen. Hartiat, rinta ja takapää vahvatekoiset. * Häntä on keskipituinen, päästä pyöristynyt. * Jalat ovat keskipituiset ja lihaksikkaat, hieman pidemmät kuin brittiläisellä. * Käpälät ovat tukevat ja pyöreät. Polkuanturoiden väri on turkkiin sointuva. * Pää on suuri, pitkänomainen. Pyöreät posket. Nenä keskipituinen, nenänpään väri turkkiin sopiva. * Korvat ovat keskikokoiset ja pyöreäkärkiset. * Silmät ovat suuret ja avoimet. Yläluomi mantelinmuotoinen, alaluomi puoliympyrä. Värin tulee olla turkkiin sopiva. == Luonne == Ihana, rohkea, älykäs, tarmokas ja kestävä kissa. == Muunnokset == Kaikki värit ja kuvioinnit hyväksytään. ==Aiheesta muualla== *CFA:n profiilisivu Amerikkalaiselle lyhytkarvalle Luokka:Kissarodut
Humppakonsertto

__NOTOC__ Humppakonsertto on vuonna 2007 ilmestynyt live-albumi Eläkeläiset- yhtyeeltä. Albumi on nauhoitettu vuonna 2006 eri puolilla Suomea, eikä soittajien suorituksia ole jälkeenpäin korjattu studiotekniikan avulla. ==Kappalelista== # # # # # # # # # # # # # # # # # # # # # # ## Humppalaki (Judas Priest – Breaking the Law) ## Humppaa tai kuole (2 Unlimited – No Limits) ## Päätön humppa (OMD – Enola Gay) ## Humppalaki (Judas Priest – Breaking the Law) == Arvostelut == * Soundi: Soundi: Levyarvio == Lähteet == Luokka:Eläkeläisten albumit Luokka:Vuoden 2007 konserttitallenteet
Puolan ortodoksinen kirkko

Puolan ortodoksinen kirkko sai autokefalian Konstantinopolin ekumeeniselta patriarkaatilta vuonna 1924. Kirkkoa johtaa Varsovan ja koko Puolan metropoliitta Sawa apunaan viisi hiippakuntapiispaa ja kaksi apulaispiispaa. Kirkon alaisuudessa toimii kolme munkkiluostaria ja kaksi nunnaluostaria, ja siihen kuuluu vajaa miljoona jäsentä. ==Lähteet== *Ortodoksinen sanasto, Arkkimandriitta Arseni, Helsinki: Otava 1999 ISBN 951-1-15657-8 Luokka:Kristinusko Puolassa Luokka:Ortodoksiset paikalliskirkot
Anita Blond

Anita Blond (s. 27. toukokuuta 1976 Budapest, Unkari) on unkarilainen pornonäyttelijä. Hän aloitti uransa Penthousen mallina, jonka jälkeen vuonna 1995 teki muutamia rooleja Private Media Groupille. Hän on tehnyt mallintöitä myös pornouransa aikana. Pornoalan hän jätti vuonna 2001, esiinnyttyään arviolta sadassa elokuvassa. ==Lähteet== ==Aiheesta muualla== * :Seuraavat linkit saattavat sisältää alastomuutta * Anita Blondin elämäkerta Orgazmik.com sivuilla * Tietoa Anita Blondista Eurobabeindex:in sivuilla Luokka:Unkarilaiset pornonäyttelijät Luokka:Vuonna 1976 syntyneet Luokka:Elävät henkilöt
Rupert Keegan

Rupert Keegan (26. helmikuuta 1955 Essex, Yhdistynyt kuningaskunta – 23. syyskuuta 2024 Elba, Italia) oli brittiläinen Formula 1 -kuljettaja. Keegan ajoi ensimmäisen kilpailunsa pienemmissä formulasarjoissa vuonna 1973. Hänen varakas lentoalalla toiminut isänsä osti vuonna 1974 Hawken kilpa-autoyhtiön, jolloin syntyi huhuja, että isä rahoittaisi BAF-Cosworth auton pojalleen. Keegan nousi tunnetuksi voitettuaan Britannian Formula 3 -sarjan mestaruuden vuonna 1976. Formula 1:een Keegan osallistui kesken Formula 2 -kauden vuonna 1977, kun hän sai ajosuoritustensa ansiosta paikan Heskethtiltä, mutta tallin auto osoittautui kuitenkin kilpailukyvyltään heikoksi. Myös kausi 1978 Surtees-tallissa oli vaikea ja hän siirtyi seuraavana vuonna ajamaan Britannian Formula 1 -mestaruussarjaan. Jo kaudella 1980 Keegan palasi sarjaan Britannian Formula 1 -mestarina RAM Racingille, mutta sai jälleen kilpailukyvyttömän auton. Keegan sai vielä viimeisen mahdollisuuden kaudella 1982, kun Marchin kilpakuljettaja Jochen Mass loukkaantui ja talli tarvitsi korvaajan. Tulokset jäivät edellisten yritysten tavoin heikoiksi. Parhaimmillaan Keegan oli F1-urallaan seitsemäs. Hän ajoi myös sarjan ulkopuolisissa kilpailuissa. F1-uran jälkeen Keegan siirtyi kilpailemaan pohjoisamerikkalaiseen CART-sarjaan, mutta menestys jäi vähäiseksi. Le Mansin 24 tunnin ajoissa hän ajoi entisen Formula 1 -kuljettajan Guy Edwardsin kanssa Porsche 956:lla ja he olivat viidensiä vuoden 1983 kilpailussa. Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 17 Sijoitus Pisteet 1977 Penthouse Rizla Racing Hesketh 308E Ford V8 ARG BRA RSA USW ESP Kesk. MON 12 BEL Kesk. SWE 13 FRA 10 GBR Kesk. GER Kesk. AUT 7 NED Kesk. ITA 9 USA 8 CAN Kesk. JPN - 0 1978 Durex Team Surtees Surtees TS19 Ford V8 ARG Kesk. BRA Kesk. RSA Kesk. USW DNS MON Kesk. BEL DNQ \- 0 Surtees TS20 Ford V8 ESP 11 SWE DNQ FRA Kesk. GBR DNQ GER DNQ AUT DNQ NED DNS ITA USA CAN 1980 RAM Penthouse Rizla Racing Williams FW07 Ford V8 ARG BRA RSA USW BEL MON FRA GBR 11 GER DNQ AUT 15 NED DNQ ITA 11 CAN DNQ USA 9 \- 0 1982 Rothmans March Grand Prix Team March 821 Ford V8 RSA BRA USW SMR BEL MON DET CAN NED GBR FRA GER DNQ AUT Kesk. SUI Kesk. ITA DNQ CPL 12 \- 0 ==Lähteet== Luokka:Brittiläiset Formula 1 -kuljettajat Luokka:Champ Car -kuljettajat Luokka:Vuonna 1955 syntyneet Luokka:Vuonna 2024 kuolleet
Kauhajärvi

Kauhajärvi tarkoittaa seuraavia asioita: == Kylä tai kulmakunta == *Kauhajärvi, kylä Kauhajoella *Kauhajärvi, kylä Lapualla == Järvi == *Kauhajärvi, järvi Kauhajoella *Kauhajärvi, järvi Lapualla *Kauhajärvi, järvi Pyhäjoella *Kauhajärvi, järvi Pälkäneellä *Kauhajärvi, järvi Tammelassa *Kauhajärvi, järvi Ylitorniolla Luokka:Järvien täsmennyssivut
Pedestrian’s Motor

Pedestrian's Motor on Lapkon laulaja-kitaristi Ville Maljan, Saran laulaja- kitaristi Joa Korhosen ja niin ikään Saran kitaristi Antti Tuomivirran sivuprojekti. Pedestrian's Motorilta on ilmestynyt kolme EP:tä, kaikki Fullsteam Recordsin kautta. Levyistä ensimmäinen, "I", ilmestyi vuoden 2005 huhtikuussa ja "II" huhtikuussa 2006. EP-trilogian päättävä "III" julkaistiin 28. marraskuuta vuonna 2007. ==Kokoonpano== * Joa Korhonen * Ville Malja * Antti Tuomivirta ==Diskografia== EP:t: *I 2005 *II 2006 *III 2007 ==Aiheesta muualla== *Pedestrian's Motor MySpacessa *Yhtyeen esittely Fullsteam Recordsin sivuilla Luokka:Suomalaiset yhtyeet
Pakilan ala-asteen koulu

Pakilan ala-asteen koulu on peruskoulu Helsingin Länsi-Pakilassa. Opiskeltavia kieliä ovat saksa, ruotsi ja englanti. Koulu on musiikkipainotteinen, ja painotettu opetus alkaa 3. luokalta ja päättyy 6. luokalle. Painotukseen edellytetään soveltuvuuskoe. Oppilaita koulussa on noin 500. Koulun rehtorina toimii Satu Viemerö. Koulurakennuksen on suunnitellut Jorma Järvi, ja se valmistui vuonna 1954. Pakilan yläaste sijaitsee ala-asteen läheisyydessä, saman pyörätien varrella. == Lähteet == == Aiheesta muualla == * Koulun kotisivut * Blogi Reppukansa-tiedotteista Luokka:Helsingin peruskoulut Luokka:Pakila
Desiré Wilson

Desiré Wilson (s. 26. marraskuuta 1953 Brakpan, Etelä-Afrikka) on entinen eteläafrikkalainen Formula 1 -kuljettaja. Hän on yksi viidestä naisesta, jotka ovat osallistuneet F1-sarjaan. Wilson ajoi menestyksekkäästi vuodesta 1972 lähtien kotimaansa Formula Vee ja Formula Ford –sarjoissa, kunnes siirtyi 1970-luvun puolivälissä brittiläisiin Formula Ford 2000 ja Sports 2000 –sarjoihin. Wilson osallistui urallaan ainoastaan yhteen MM-sarjan osakilpailuun, Britannian Grand Prix'in, vuonna 1980. Tulokseksi kilpailusta jäi karsiutuminen. Wilson on ainoa nainen, joka on voittanut minkäänlaisen F1-kilpailun. Hän voitti Brands Hatchillä ajetun Britannian Aurora F1 -sarjan kilpailun vuonna 1980. Ennen voittoaan hän oli ajanut aikaisemmin muutaman kerran palkintokorokkeelle. Uransa loppuvaiheissa 1980-1990-luvuilla Wilson kokeili yhdysvaltalaissarjoja ajamalla CART-, Champ Car- ja urheiluautosarjoissa. == Lähteet == * === Viitteet === Luokka:Eteläafrikkalaiset Formula 1 -kuljettajat Luokka:Formula 1 -kuljettajat, jotka eivät koskaan osallistuneet lähtöön Luokka:Vuonna 1953 syntyneet Luokka:Elävät henkilöt
Ranskan Grand Prix 1975

Ranskan Grand Prix 1975 oli Formula 1 -sarjan osakilpailu, joka ajettiin 6. heinäkuuta Paul Ricardin radalla. Kilpailun voitti itävaltalainen Niki Lauda. ==Tulokset== 1975 French Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 12 Niki Lauda Ferrari 54 1.40.18,84 1 9 2 24 James Hunt Hesketh-Ford 54 + 1,59 3 6 3 2 Jochen Mass McLaren-Ford 54 + 2,31 7 4 4 1 Emerson Fittipaldi McLaren-Ford 54 + 39,77 10 3 5 27 Mario Andretti Parnelli-Ford 54 + 1.02,08 15 2 6 4 Patrick Depailler Tyrrell-Ford 54 + 1.07,40 13 1 7 23 Tony Brise Hill-Ford 54 + 1.09,61 12 8 17 Jean-Pierre Jarier Shadow-Ford 54 + 1.19,78 4 9 3 Jody Scheckter Tyrrell-Ford 54 + 1.31,68 2 10 5 Ronnie Peterson Lotus-Ford 54 + 1.36,02 17 11 21 Jacques Laffite Williams-Ford 54 + 1.36,77 16 12 15 Jean-Pierre Jabouille Tyrrell- Ford 54 + 1.37,13 21 13 18 John Watson Surtees-Ford 53 + 1 krs. 14 14 7 Carlos Reutemann Brabham-Ford 53 + 1 krs. 11 15 31 Gijs Van Lennep Ensign- Ford 53 + 1 krs. 22 16 22 Alan Jones Hill-Ford 53 + 1 krs. 20 17 14 Bob Evans BRM 52 + 2 krs. 25 18 10 Lella Lombardi March-Ford 50 + 4 krs. 26 Kesk. 8 Carlos Pace Brabham-Ford 26 Voimansiirto 5 Kesk. 6 Jacky Ickx Lotus- Ford 17 Jarrut 19 Kesk. 30 Wilson Fittipaldi Fittipaldi-Ford 14 Moottori 23 Kesk. 9 Vittorio Brambilla March-Ford 6 Runko 8 Kesk. 11 Clay Regazzoni Ferrari 6 Moottori 9 Kesk. 28 Mark Donohue Penske-Ford 6 Voimansiirto 18 Kesk. 16 Tom Pryce Shadow-Ford 2 Voimansiirto 6 DNS 20 François Migault Williams-Ford 0 Ei startannut 24 ==Muuta== *Paalupaikka: Niki Lauda *Nopein kierros: Jochen Mass 1.50,600 ==Lähteet== Luokka:Ranskan Grand Prix Luokka:Formula 1 -kausi 1975